CELEX: 62020TN0409
Language: sl
Date: 2020-07-03 00:00:00
Title: Zadeva T-409/20: Tožba, vložena 3. julija 2020 – KS/Frontex

24.8.2020   
            
            
               SL
            
            
               Uradni list Evropske unije
            
            
               C 279/52
            
         
      Tožba, vložena 3. julija 2020 – KS/Frontex
      (Zadeva T-409/20)
      (2020/C 279/66)
      Jezik postopka: francoščina
      
         Stranki
      
      
         Tožeča stranka: KS (zastopnik: N. de Montigny, odvetnik)
      
         Tožena stranka: Evropska agencija za mejno in obalno stražo
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo o odpovedi pogodbe o zaposlitvi z dne 30. avgusta 2019 in po potrebi izrecno odločbo o zavrnitvi pritožbe z dne 23. marca 2020 razglasi za nično;
               
            
                  —
               
               
                  odločbo o zavrnitvi prošnje za pomoč in odškodninskega zahtevka z dne 13. februarja 2020 razglasi za nično;
               
            
                  —
               
               
                  toženi stranki naloži plačilo odškodnine za nepogodbeno odgovornost v višini 250 000 EUR;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbo, s katero ji je bila odpovedana pogodba o zaposlitvi pogodbenega uslužbenca, navaja šest tožbenih razlogov.
      
                  1.
               
               
                  Prvi tožbeni razlog: neobstoj obrazložitve in kršitev pravice do izjave.
               
            
                  2.
               
               
                  Drugi tožbeni razlog: kršitev statusa „informatorja“ iz členov 21a(3) in 22a(3) Kadrovskih predpisov za uradnike Evropske unije (v nadaljevanju: Kadrovski predpisi).
               
            
                  3.
               
               
                  Tretji tožbeni razlog: zloraba postopka.
               
            
                  4.
               
               
                  Četrti tožbeni razlog: kršitev pravice do poštenega sojenja in zlasti pravice do obrambe, domneve nedolžnosti, dolžnosti skrbnega ravnanja, dolžnosti nepristranskosti, nevtralnosti in objektivnosti, neizvedba preiskave za ugotovitev resničnosti in utemeljitve navedenih razlogov za prenehanje zaupanja, neenakost med uradniki.
               
            
                  5.
               
               
                  Peti tožbeni razlog: očitna napaka pri presoji.
               
            
                  6.
               
               
                  Šesti tožbeni razlog: kršitev obveznosti pomoči in dolžnosti skrbnega ravnanja ter kršitev dolžnosti dobrega upravljanja in načela sorazmernosti.
               
            Tožeča stranka v utemeljitev tožbe zoper odločbo, s katero ji je bila zavrnjena prošnja za pomoč, navaja tri tožbene razloge.
      
                  1.
               
               
                  Prvi tožbeni razlog: neobstoj obrazložitve in kršitev pravice do izjave.
               
            
                  2.
               
               
                  Drugi tožbeni razlog: kršitev statusa „informatorja“ iz členov 21a(3) in 22a(3) Kadrovskih predpisov.
               
            
                  3.
               
               
                  Tretji tožbeni razlog: očitna napaka pri presoji.
               
            Tožeča stranka v utemeljitev tožbe zoper odločbo, s katero je bil zavrnjen njen zahtevek za odškodnino, navaja tri tožbene razloge.
      
                  1.
               
               
                  Prvi tožbeni razlog: kršitev člena 26 Kadrovskih predpisov in Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL 2018, L 295, str. 39).
               
            
                  2.
               
               
                  Drugi tožbeni razlog: kršitev dolžnosti skrbnega ravnanja in dobrega upravljanja v zvezi z dobrim počutjem na delovnem mestu in delovnimi pogoji katerega koli uradnika.
               
            
                  3.
               
               
                  Tretji tožbeni razlog: kršitev členov 21a(3) in 22a(3) Kadrovskih predpisov ter obveznosti pomoči, dolžnosti skrbnega ravnanja in dobrega upravljanja.